ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1782/99

υποβολή: Mark Watts (PSE) προς την Επιτροπή

(11 Οκτωβρίου 1999)

Θέμα: Ασφάλεια των μεταφορών

Προσφάτως, έχουν εκφρασθεί ανησυχίες ότι άλλες διευθύνσεις της Επιτροπής με βασικές αρμοδιότητες όπως π.χ. η ΓΔ III, η οποία είναι αρμόδια για νομοθετικά σταθερότυπα στον τομέα της ασφάλειας των οχημάτων, και η ΓΔ ΧIII, η οποία διαχειρίζεται τό ερευνητικό πρόγραμμα στον τομέα της τηλεματικής δεν επιδεικνύουν τη δέουσα προσοχή σε σημαντικά θέματα που αφορούν την ασφάλεια των μεταφορών.

Τί μέτρα μπορεί να λάβει η νέα Επιτροπή για να διασφαλίσει ότι επιδεικνύεται η δέουσα προσοχή στα θέματα που αφορούν την ασφάλεια των μεταφορών και ότιπάρχει κατάλληλος συντονισμός μεταξύ όλων των γενικών διευθύνσεων;

Απάντηση της κας de Palacio εξ ονόματος της Επιτροπής

(11 Νοεμβρίου 1999)

Στον τομέα των τεχνικών κανόνων ασφάλειας των οχημάτων, ο οποίος εμπίπτει στις αποκλειστικές αρμοδιότητες της, η Κοινότητα κατήρτισε πρότυπα ασφαλείας για τις μετωπικές ή πλάγιες συγκρούσεις, μεταξύ των πλέον φιλοδόξων παγκοσμίως. Η Επιτροπή ετοιμάζεται επίσης να προτείνει οδηγία για τη μείωση των συνεπειών των ατυχημάτων στα οποία εμπλέκονται πεζοί, η οποία δεν συγκρίνεται με καμία άλλη, σε οιαδήποτε άλλη χώρα.

Όσον αφορά την έρευνα για την τηλεματική, τα προγράμματα κοινοτικής έρευνας συμβάλλουν στην δημιουργία ενός σώματος γνώσεων και δεξιοτήτων μεγάλης αξίας, το οποίο αναμένεται να επιτρέψει στην Κοινότητα και στα κράτη μέλη της να θεσπίσουν μια πολιτική ασφάλειας των μεταφορών στηριγμένη σε κραταιές επιστημονικές και τεχνικές βάσεις.

Κατόπιν τούτων, είναι σαφές ότι η Επιτροπή δεν συμμερίζεται την διαπίστωση του Αξιότιμου Μέλους του Κοινοβουλίου.

Η ασφάλεια των μεταφορών παραμένει άμεση προτεραιότητα, ενώ η πρόοδος στην τεχνική και στις κοινωνικές επιστήμες παρέχει συνεχώς ανανεούμενα μέσα, σε διάφορα επίπεδαπεύθυνων για την ασφάλεια. Είναι λοιπόν αυτονόητο ότι η Επιτροπή εξετάζει, σε διαρκή βάση, άλλα μέτρα για τη βελτίωση της ασφάλειας των μεταφορών. Στην εν λόγω διαδικασία αξιολόγησης, η οποία είναι σύνθετη -δεδομένου ότι περιλαμβάνει πολυάριθμες πτυχές, επιστημονικές, τεχνικές, βιομηχανικές, συμπεριφοράς, κοινωνικές και οικονομικές- η συνεργασία μεταξύ των διαφόρων εξειδικευμένωνπηρεσιών της Επιτροπής αποτελεί επιτακτική ανάγκη για να εξασφαλιστεί, μακροπρόθεσμα η μεγαλύτερη αποδοτικότητα των θεσπιζόμενων, προτεινόμενων ή συνιστώμενων, από την Επιτροπή, μέτρων.
ΓΡΑΠΤΗ ΕΡΩΤΗΣΗ E-1963/99

υποβολή: Gerhard Hager (NI) προς το Συμβούλιο

(9 Νοεμβρίου 1999)

Θέμα: Θεώρηση Schengen: Επίδραση στον ανταγωνισμό

Κατά τα τελευταία έτη οι αυστριακές επιχειρήσεις μεταφορών προσέφυγαν όλο και περισσότερο για οικονομικούς λόγους στην πρακτική, να χρησιμοποιούν πρόσωπα από τις χώρες της Κεντρικής και Ανατολικής Ευρώπης στο πλαίσιο της εξάμηνης θεώρησης του Schengen, ως οδηγούς για τις ενδοευρωπαϊκές μεταφορές χωρίς τα εν λόγω άτομα να είναι κάτοχοι άδειας εργασίας. Αυτή η συγκεκριμένη πρακτική οδήγησε στο γεγονός ότι η πρόσβαση στο εν λόγω τομέα της αγοράς, για τους πολίτες της Ένωσης, κατέστη όλο και περισσότερο δύσκολη.

Με βάση τα ανωτέρω θα επιθυμούσα το Συμβούλιο να απαντήσει στις κάτωθι ερωτήσεις:

1. Αποτέλεσε το ανωτέρω πρόβλημα αντικείμενο συζητήσεων στο Συμβούλιο Υπουργών της ΕΕ;

2. Σε ποια τάξη μεγέθους ανέρχεται ο αριθμός των προσώπων από τις χώρες της Κεντρικής και Ανατολικής Ευρώπης τα οποία κατέχουν εξάμηνες θεωρήσεις τύπου Schengen, ιδιαίτερα στην Αυστρία, και στην ΕΕ γενικότερα;

3. Ποια μέτρα θεωρεί το Συμβούλιο ως λογικά, για να αντιμετωπισθεί αυτή η βλαβερή πρακτική για την αγορά εργασίας και τον ανταγωνισμό στην ΕΕ;

4. Έχει το Συμβούλιο πραγματοποιήσει μέχρι σήμερα έρευνες για το εν λόγω θέμα;

5. Θεωρεί το Συμβούλιο, ότι η εν λόγω πρακτική ευρίσκεται σε συμφωνία με τις διατάξεις περί ανταγωνισμού της Ένωσης;

6. Εάν όχι, ποια μέτρα προτίθεται να λάβει το Συμβούλιο κατά αυτής της πρακτικής;

7. Εάν ναι, πώς αιτιολογεί το Συμβούλιο την άποψή του;

Απάντηση

(9 Δεκεμβρίου 1999)

Το Συμβούλιο δεν έχει γνώση των όσων αναφέρει ο αξιότιμος βουλευτής.

Το Συμβούλιο επισύρει την προσοχή του αξιότιμου βουλευτού στο γεγονός ότι οι θεωρήσεις διαρκείας άνω των τριών μηνών αποτελούν, κατ' εφαρμογή της Σύμβασης του Σένγκεν, εθνικές θεωρήσεις χορηγούμενες από τα εκάστοτε συμβαλλόμενα μέρη κατά τη νομοθεσία τους.
ΓΡΑΠΤΗ ΕΡΩΤΗΣΗ E-1498/99

υποβολή: Hans Kronberger (NI) προς την Επιτροπή

(1 Σεπτεμβρίου 1999)

Θέμα: Συγκροτήματα μισθοφόρων

Τον τελευταίο καιρό έχουν πολλαπλασιαστεί τα δημοσιεύματα σχετικά τα συγκροτήματα μισθοφόρων τα οποία, κατά κανόνα, οργανώνονται στην Ευρώπη και δρουν κυρίως στην Αφρική αλλά και σε άλλες εμπόλεμες περιοχές.

1. Είναι ενήμερη η Επιτροπή για αυτό το γεγονός;

2. Θεωρεί η Επιτροπή ότι η καταπολέμηση αυτών των συγκροτημάτων αποτελεί πρόβλημα που πρέπει να επιλυθεί σε επίπεδο Ένωσης;

3. Έχει ήδη λάβει η Επιτροπή μέτρα για την αποτροπή τέτοιων αθέμιτων ενεργειών; Εάν ναι, ποιά; Εάν όχι, γιατί όχι;

Απάντηση του κυρίου Nielson εξ ονόματος της Επιτροπής

(7 Οκτωβρίου 1999)

Η Επιτροπή γνωρίζει τις εκθέσεις σχετικά με ομάδες που προσλαμβάνουν μισθοφόρους για χώρες της Αφρικής και άλλα θέατρα πολέμου και ανησυχεί για τις εξελίξεις αυτές. Η Επιτροπή έχει την άποψη ότι η διεθνής κοινότητα θα πρέπει να λάβει αποτελεσματικά μέτρα για να ανταποκριθεί στο φαινόμενο αυτό και σημειώνει με ενδιαφέρον το έργο που έχουν αναλάβει στον τομέα αυτό τα Ηνωμένα θνη.

Η Επιτροπή θεωρεί ότι όπου έχουν εγκατασταθεί παρόμοιες ομάδες στα κράτη μέλη ή προσλαμβάνουνπηκόους των κρατών μελών, την ευθύνη για την πολιτική έναντι των ενεργειών τους, οι οποίες ενδέχεται να περιλαμβάνουν και την καταπολέμισή τους, έχουν κυρίως οι αρχές των εν λόγω κρατών μελών.
ΓΡΑΠΤΗ ΕΡΩΤΗΣΗ E-2404/99

υποβολή: Ilda Figueiredo (GUE/NGL) προς την Επιτροπή

(16 Δεκεμβρίου 1999)

Θέμα: Χρήση των κονδυλίων της κοινοτικής πρωτοβουλίας RETEX

Στα πλαίσια του τελευταίου κοινοτικού πλαισίου στήριξης (1993-1999), η Πορτογαλίαπήρξε αποδέκτης της κοινοτικής πρωτοβουλίας RETEX που αφορά τη διαφοροποίηση των περιοχών που εξαρτώνται σημαντικά από τον κλωστοϋφαντουργικό τομέα και τον τομέα της ένδυσης.

Θα ήθελα να ερωτήσω την Επιτροπή:

- Ποία κονδύλια χορηγήθηκαν στην Πορτογαλία καθώς και στα λοιπά κράτη μέλη στα πλαίσια του RETEX και ποία κονδύλια χορηγήθηκαν πραγματικά σε κάθε κράτος μέλος κατά την περίοδο 1993-1999;

- Ποία είναι τα σχέδια που χρηματοδοτήθηκαν κατά την ίδια περίοδο στην Πορτογαλία στα πλαίσια του RETEX; Ποία η διάρκειά τους και ποία η αξία τους;

Απάντηση του κ. Barnier εξ ονόματος της Επιτροπής

(20 Δεκεμβρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1765/99

υποβολή: Bartho Pronk (PPE-DE) προς την Επιτροπή

(11 Οκτωβρίου 1999)

Θέμα: Διάκριση εις βάρος πολιτών της ΕΕ στο νόμο περί πολιτογράφησης αλλοδαπών που εγκαθίστανται στην Ολλανδία (Wet Inburgering Nieuwkomers)

Από 30ής Σεπτεμβρίου 1998 ισχύει στην Ολλανδία ο νόμος περί πολιτογράφησης αλλοδαπών. Ο νόμος αυτός θα εφαρμόζεται μόνον για πολίτες τρίτων χωρών. Μπορεί η Επιτροπή, επ'ευκαιρία της ενάρξεως ισχύος του εν λόγω νόμου, να απαντήσει στα ακόλουθα ερωτήματα:

1. Ποιά είναι η άποψη της Επιτροπής σχετικά με τον νόμο αυτό;

2. Εάν η Επιτροπή καταλήξει στο συμπέρασμα ότι πρόκειται για διάκριση, θα το επισημάνει στην Ολλανδία;

3. Γιατί η Επιτροπή δεν έχει αντιδράσει ακόμη σε καταγγελίες ολλανδικών κοινωνικών φορέων, μεταξύ άλλων στην καταγγελία του Landelijk Inspraakorgan Zuid-Europeanen (LIZE) της 8ης Μαΐου 1998; (εξετασθείσα από Carmel O'Reilly, Γραφείο Flynn/ms D(98))

Απάντηση της κ. Διαμαντοπούλου εξονόματος της Επιτροπής

(19 Νοεμβρίου 1999)

Ο προαναφερόμενος νόμος έχει στόχο την ένταξη των νεοαφιχθέντων. Αυτός ο στόχος πραγματοποιείται ιδίως μέσω της παράδοσης μαθημάτων ολλανδικών και μαθημάτων με στόχο την αύξηση των ευκαιριών για τους νεοαφιχθέντες στην ολλανδική αγορά απασχόλησης. Η συμμετοχή στο πρόγραμμα ένταξης είναιποχρεωτική για τους νεοαφιχθέντες οι οποίοι, με βάση μια επίσημη δοκιμασία, θεωρούνται ότι δεν έχουν επαρκή γνώση των ολλανδικών για να ενταχθούν στην ολλανδική κοινωνία γενικά και ειδικά στην αγορά απασχόλησης. Η μη τήρηση τωνποχρεώσεων που επιβάλει η νομοθεσία ενδέχεται να επισύρει πρόστιμα και άλλες κυρώσεις.

Ο αποκλεισμός των κοινοτικώνπηκόων από εκπαιδευτικά προγράμματα που προσφέρονται από την εν λόγω νομοθεσία, ανέδειξε τον ιδιαίτερα πολύπλοκο χαρακτήρα του θέματος και κατέστησε αναγκαία τη διεξαγωγή ερευνών σε βάθος.

Η Επιτροπή εξετάζει αναλυτικά το πρόβλημα. Δεν θα παραλείψει να κρατήσει ενήμερο τον κ. βουλευτή για τα συμπεράσματα στα οποία θα καταλήξει.

Η Επιτροπή λυπάται για την καθυστέρηση της απάντησης στην επιστολή στην οποία αναφέρεται ο κ. βουλευτής. Η εν λόγω οργάνωση έλαβε πρόσφατα επιστολή για αυτό το θέμα.
ΓΡΑΠΤΗ ΕΡΩΤΗΣΗ E-2054/99

υποβολή: Grard Caudron (PSE) προς την Επιτροπή

(3 Νοεμβρίου 1999)

Θέμα: Κατάργηση των ευρωπαϊκών ενισχύσεων στη διανομή γάλακτος στα σχολεία

Απ' όλες τις πλευρές, αναφέρεται μείωση και κατόπιν κατάργηση, μετά από απόφαση της Επιτροπής, των κοινοτικών επιδοτήσεων στη διανομή γάλακτος στα σχολεία.

Σύμφωνα με τους εμπειρογνώμονες της παιδικής διατροφής, το γάλα είναι ένα απαραίτητο τρόφιμο για την ανάπτυξη των παιδιών. Η διανομή του γάλακτος στα σχολεία επιτρέπει εξάλλου ακόμη και σήμερα, την κατανάλωση του από ορισμένες κατηγορίες πληθυσμού οι οποίοι δεν επωφελούνται από μία ισορροπημένη διατροφή.

Το εν λόγω πρόγραμμα είναι ανησυχητικό τόσο από απόψεως γεωργικής όσο και από απόψεως δημόσιαςγείας:

Ενώ το Συμβούλιο Γεωργίας στις 14 και 15 Ιουνίου 1999 εκτίμησε ότι θα πρέπει να ενθαρρυνθεί η κατανάλωση του γάλακτος λόγω της θρεπτικής αξίας του, ιδιαίτερα από τα παιδιά και τα νεαρά άτομα, για ποιο λόγο η Επιτροπή έλαβε μια απόφαση η οποία αντιτίθεται στην άποψη του Συμβουλίου;

Ενώ η δημόσιαγεία αναβαθμίστηκε στο επίπεδο της οριζόντιας κοινοτικής πολιτικής από τη Συνθήκη του Αμστερνταμ, πώς είναι δυνατόν η Επιτροπή να λαμβάνει μέτρα τα οποία μπορούν να θέσουν σε κίνδυνο τηγεία των ευρωπαίων παιδιών που επωφελούνται από την εν λόγω θρεπτική συνεισφορά στα σχολεία;

Ως εκ τούτου, είναι θέση η Επιτροπή να διαψεύσει τις πληροφορίες που έχουν αναφερθεί και να καθησυχάσει τους ευρωπαίους πολίτες;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2029/99 και E-2054/99

(9 Δεκεμβρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1892/99

υποβολή: Daniel Varela Suanzes-Carpegna (PPE-DE) προς την Επιτροπή

(29 Οκτωβρίου 1999)

Θέμα: Κοινοτική πρωτοβουλία URBAN

Κατόπιν αιτήματος του Ευρωπαϊκού Κοινοβουλίου, θα συνεχιστεί η κοινοτική πρωτοβουλία URBAN και για την περίοδο 2000-2006. Επίσης, το ΕΚ ζήτησε η κοινοτική αυτή πρωτοβουλία να απευθύνεται σε μικρά και μεσαίου μεγέθους αστικά κέντρα της ΕΕ.

Μπορεί να με πληροφορήσει η Επιτροπή πώς προτίθεται ναλοποιήσει το αίτημα του ΕΚ; Πρόκειται το σημερινό ελάχιστο όριο των 100.000 κατοίκων να μετατραπεί εφεξής σε ανώτατο όριο για να ικανοποιηθεί η επιθυμία του ΕΚ;

Απάντηση του κ. Barnier εξ ονόματος της Επιτροπής

(1 Δεκεμβρίου 1999)

Το σχέδιο προσανατολισμού όσον αφορά την κοινοτική πρωτοβουλία URBAN, το οποίο εγκρίθηκε από την Επιτροπή στις 13 Οκτωβρίου 1999(1), προσδιορίζει σαφώς ότι δεν θαπάρχει πλέον ελάχιστο μέγεθος για τον πληθυσμό των επιλέξιμων πόλεων. Η Επιτροπή απαιτεί μόνο από κάθε σχετική αστική ζώνη να διαθέτει πληθυσμό τουλάχιστον 10.000 ατόμων.

Τα κράτη μέλη έχουν συνεπώς τη δυνατότητα να προτείνουν μικρές και μεσαίες πόλεις, καθώς και μεγαλύτερες πόλεις, όπως επιθυμεί το Κοινοβούλιο.

(1) COM(1999) 477 τελικό.
ΓΡΑΠΤΗ ΕΡΩΤΗΣΗ E-1558/99

υποβολή: Richard Corbett (PSE) προς την Επιτροπή

(1 Σεπτεμβρίου 1999)

Θέμα: Διάθεση πόρων στις περιφέρειες

Αληθεύει ότι το Λουξεμβούργο, το πλουσιότερο σε κατά κεφαλήν εισόδημα κράτος μέλος, έλαβε το μεγαλύτερο ποσοστό περιφερειακών πόρων στο πλαίσιο της Ατζέντα 2000; Θεωρεί η Επιτροπή ότι δικαιολογείται κάτι τέτοιο;

Απάντηση του κ. Barnier εξ ονόματος της Επιτροπής

(11 Οκτωβρίου 1999)

Μετά από την έγκριση των κανονισμών για τα Διαρθρωτικά Ταμεία δηλαδή του κανονισμού (ΕΚ) αριθ. 1260/1999 του Συμβουλίου, της 21ης Ιουλίου 1999 περί γενικών διατάξεων για τα Διαρθρωτικά Ταμεία(1)" τον κανονισμό (ΕΚ) αριθ. 1261/1999 του Κοινοβουλίου και του Συμβουλίου, της 21ης Ιουνίου 1999, σχετικά με το Ευρωπαϊκό Ταμείο Περιφερειακής Ανάπτυξης(2), και τον κανονισμό (ΕΚ) αριθ. 1262/1999 του Κοινοβουλίου και του Συμβουλίου, της 21ης Ιουνίου 1999, σχετικά με το Ευρωπαϊκό Κοινωνικό Ταμείο(3), η Επιτροπή αποφάσισε την 1 Ιουνίου 1999, την ενδεικτική κατανομή μεταξύ των κρατών μελών, των πιστώσεων αναλήψεωνποχρεώσεων των στόχων 1, 2 και 3 των Διαρθρωτικών Ταμείων, καθώς και των πιστώσεων αναλήψεωνποχρεώσεων του χρηματοδοτικού μέσου προσανατολισμού της αλιείας, εκτός στόχου 1, για την περίοδο 2000-2006. Στα συνολικά κονδύλια των Διαρθρωτικών Ταμείων που ανέρχονται σε 195 010 εκατ., οι πιστώσεις που αποτέλεσαν αντικείμενο αποφάσεων της Επιτροπής ανέρχονται σε 183 564 εκατ., σε τιμή 1999.

Το Λουξεμβούργο θα λάβει 0,04 % του ποσού αυτού, δηλαδή το πιο μικρό ποσοστό από τα 15 κράτη μέλη.

(1) ΕΕ L 161 της 26.6.1999.

(2) ΕΕ L 161 της 26.6.1999.

(3) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-1624/99

υποβολή: Markus Ferber (PPE-DE) προς την Επιτροπή

(15 Σεπτεμβρίου 1999)

Θέμα: Προώθηση εκτροφής πουλερικών στο Useruby (Τσεχία) με πιστώσεις της ΕΕ

να γερμανικό κοντόρτσιουμ σχεδιάζει να εγκαταστήσει στα σύνορα μεταξύ Βαυαρίας και Τσεχίας επιχείρηση εκτροφής πουλερικών με 1,2 εκατομμύρια ωοτόκες όρνιθες και 200.000 νεοσσούς. Εκ μέρους των κατοίκων της περιοχής προβάλλονται επιφυλάξεις λόγω της πιθανότητας μετάδοσης παθογόνων παραγόντων μέσω του αέρα.

Πρόκειται η επιχείρηση εκτροφής πουλερικών στο Vseruby να χρηματοδοτηθεί με κοινοτικές πιστώσεις (π.χ. μέσω του προγράμματος PHARE) ή με κάποιο άλλο άμεσο ή έμμεσο τρόπο;

Απάντηση του κυρίου Verheugen εξ ονόματος της Επιτροπής

(29 Οκτωβρίου 1999)

Η Επιτροπή είναι σε θέση να επιβεβαιώσει ότι το ορνιθοτροφείο στο οποίο αναφέρεται το Αξιότιμο Μέλος του Κοινοβουλίου δεν λαμβάνει ενίσχυση από το πρόγραμμα Phare. Ούτε γνωρίζει η Επιτροπή κάποιο άλλο κοινοτικό Ταμείο που να χρησιμοποιείται για το σκοπό αυτό.
ΓΡΑΠΤΗ ΕΡΩΤΗΣΗ E-1888/99

υποβολή: Glyn Ford (PSE) προς την Επιτροπή

(29 Οκτωβρίου 1999)

Θέμα: Μεταφορά ζώντων ζώων

Τελεί άραγε η Επιτροπή εν γνώσει των πληροφοριών που αναφέρουν ότι η RSPCA έχει καταγγείλει την Γαλλία ότι εξακολουθεί να μη συμμορφώνεται προς τις διατάξεις της Οδηγίας (95/0029/ΕΚ)(1)σχετικά με τη μεταφορά ζώντων ζώων;

Θα μπορούσε η Επιτροπή να αναφέρει ποιες είναι οι συνέπειες της άσκησης συνεχών διαδικασιών κατά παραβάσεων σε βάρος της Γαλλίας σύμφωνα με το άρθρο 169 της Συνθήκης της ΕΟΚ λόγω του ότι δεν κοινοποίησε τα απαραίτητα μέτρα για την εφαρμογή της Οδηγίας και, επιπλέον, ποιες ενέργειες έχουν πραγματοποιηθεί για να εξασφαλισθεί η αυστηρή συμμόρφωση με τη νομοθεσία της Ευρωπαϊκής Ένωσης;

(1) ΕΕ L 148 της 30.6.1995, σελ. 52.

Απάντηση του κ. Byrne εξ ονόματος της Επιτροπής

(29 Νοεμβρίου 1999)

Η διαδικασία για παράβαση που κίνησε η Επιτροπή κατά της Γαλλίας αφορά την ελλιπή μεταφορά της οδηγίας του Συμβουλίου 95/0029/ΕΚ της 29ης Ιουνίου 1995 για την τροποποίηση της οδηγίας 90/0628/ΕΟΚ για την προστασία των ζώων κατά τη μεταφορά.

Η Επιτροπή παρέπεμψε τηνπόθεση στο Ευρωπαϊκό Δικαστήριο στις 15 Ιουνίου 1999.

Οι γαλλικές αρχές στο μεταξύ ενημέρωσαν την Επιτροπή ότι η νομοθεσία που θα εξασφαλίσει την πλήρη μεταφορά της οδηγίας βρίσκεται στο στάδιο της προετοιμασίας.

στερα από επιθεώρηση της Επιτροπής, συντάχθηκε ειδική έκθεση. Στην έκθεση, η οποία βρίσκεται στον ιστοχώρο της Γενικής Διεύθυνσης «Υγεία και Προστασία των Καταναλωτών»(1), γίνονται ορισμένες συστάσεις στη Γαλλία σε σχέση με τις πτυχές που δεν είναι ικανοποιητικές. Η Επιτροπή σκοπεύει να δώσει συνέχεια σε αυτό το ζήτημα εάν η Γαλλία δεν επανορθώσει τις ελλείψεις.

(1) Διεύθυνση στον ιστοχώρο: http://europa.eu.int/comm/dg24/.
ΓΡΑΠΤΗ ΕΡΩΤΗΣΗ E-1613/99

υποβολή: Hanja Maij-Weggen (PPE-DE) προς την Επιτροπή

(15 Σεπτεμβρίου 1999)

Θέμα: Αγώνας κατά των χερσαίων ναρκών κατά προσωπικού

Η προηγούμενη Ευρωπαϊκή Επιτροπή ανέπτυξε μεγάλη δράση στον αγώνα κατά των χερσαίων ναρκών κατά προσωπικού.

Ποιές πρωτοβουλίες προτίθεται να αναλάβει η νέα Επιτροπή για να συνεχισθούν οι δράσεις αυτές;

Προτίθεται η Επιτροπή να οργανώσει για το θέμα αυτό και πάλι διεθνή διάσκεψη και, εάν ναι, πότε και πού σχεδιάζεται να διεξαχθεί μια τέτοια διάσκεψη;

Απάντηση του κυρίου Patten εξ ονόματος της Επιτροπής

(11 Οκτωβρίου 1999)

Η Επιτροπή ευθυγραμμιζόμενη με το ψήφισμα του Συμβουλίου 11913/96 και το ψήφισμα του Κοινοβουλίου A4-0149/95 έχει την πρόθεση να αυξήσει τη συμβολή της στις διεθνείς προσπάθειες για την επίλυση του όλου προβλήματος των ναρκών, αναφερόμενη ειδικά στις δεσμεύσεις της συνθήκης της Οτάβας. να σχέδιο κανονισμού για τις ενέργειες εναντίον των ναρκών κατά προσωπικού συνοδευόμενη από ανακοίνωση προς το Συμβούλιο και το Κοινοβούλιο για το ίδιο θέμα, θαποβληθεί στο Κοινοβούλιο και το Συμβούλιο ως τα τέλη του 1999.

Στο πλαίσιο αυτό, αποδίδεται ιδιαίτερη έμφαση στον εντατικοποιημένο συντονισμό των δραστηριοτήτων στην Επιτροπή, στα κράτη μέλη και σε διεθνές επίπεδο, συμπεριλαμβανομένης τηςποστήριξης προς τα Ηνωμένα θνη σχετικά με το συνολικό συντονιστικό τους ρόλο. λες οι σοβαρές δραστηριότητες της Επιτροπής,

όπως η διοργάνωση διεθνών συνεδρίων, θα ληφθούνπόψη στο πλαίσιο του νέου κανονισμού που θα εκδοθεί και σε στενή συνεργασία με τα Ηνωμένα θνη και άλλους φορείς στον τομέα αυτό. Αυτή τη στιγμή δεν προβλέπεται η διεξαγωγή σοβαρών διεθνών συνεδρίων στο εγγύς μέλλον.
ΓΡΑΠΤΗ ΕΡΩΤΗΣΗ E-1391/99

υποβολή: Jannis Sakellariou (PSE) προς την Επιτροπή

(1 Σεπτεμβρίου 1999)

Θέμα: Χρησιμοποίηση των πιστώσεων των Ταμείων ΕΤΠΑ/ΕΓΤΠΕ

Στο πλαίσιο των Ταμείων ΕΤΠΑ/ΕΓΤΠΕ διατέθηκαν από την Ευρωπαϊκή Επιτροπή πιστώσεις για την επέκταση και βελτίωση των περιοχών άρδευσης της ζώνης Guaro"ωστόσο στους τομείς 6,7,8 και 9 του δεξιού τμήματος δεν τοποθετήθηκαν αυτοί οι αρδευτικοί σωλήνες.

1. Μπορεί να παράσχει η Επιτροπή στοιχεία όσον αφορά το θέμα, γιατί οι πιστώσεις για το τμήμα αυτό δεν χρησιμοποιήθηκαν σύμφωνα με τον προορισμό τους και πού διοχετεύθηκαν αυτά τα χρήματα;

2. Έχουν περιέλθει εις γνώση της Επιτροπής καταγγελίες όσον αφορά τη μη τοποθέτηση των αρδευτικών σωλήνων σε αυτό το τμήμα και αν ναι, ποια είναι τα μέτρα τα οποία έλαβε σχετικά;

Απάντηση του κ. Barnier εξ ονόματος της Επιτροπής

(12 Οκτωβρίου 1999)

Σύμφωνα με τις πληροφορίες που λάβαμε από το κράτος μέλος, εκτός από τη συγχρηματοδότηση της κατασκευής του φράγματος της Viuela, τα έργα που συγχρηματοδοτήθηκαν δυνάμει της δράσης 6.1.1. του επιχειρησιακού προγράμματος της περιφέρειας της Ανδαλουσίας για την περίοδο 1994-1999, βρίσκονται όλα στην αριστερή όχθη του ποταμού Vlez. Οι σχετικές εργασίες έχουν αυτή τη στιγμή στην πράξη τελειώσει.

Οι εθνικές αρχές ανακοίνωσαν επίσημα στην Επιτροπή, ότι τα έργα στα οποία αναφέρεται το Αξιότιμο Μέλος του Κοινοβουλίου θα εφαρμοστούν πιθανόν κατά τη διάρκεια μεταγενέστερης φάσης. Επί του παρόντος, τα έργα αυτά δεν έχουν αποτελέσει το αντικείμενο αίτησης συγχρηματοδότησης. Επιπλέον, η Επιτροπή θα ήθελε ναπενθυμίσει ότι στην περίπτωση μεταγενέστερης αίτησης συνδρομής, η εν λόγω αίτηση θα ληφθείπόψη μόνον εφόσον τηρηθεί η διαδικασία που έχει θεσπιστεί και εάνποβληθεί επίσημα από το κράτος μέλος.

Δεν έχει κατατεθεί καμία επίσημη καταγγελία. Λαμβανομένωνπόψη των πληροφοριών που η Επιτροπή έλαβε από το κράτος μέλος, δεν θα επιτρέψει οποιαδήποτε καταχρηστική διαφυγή των κοινοτικών κεφαλαίων.
ΓΡΑΠΤΗ ΕΡΩΤΗΣΗ E-2015/99

υποβολή: Helena Torres Marques (PSE) προς την Επιτροπή

(9 Νοεμβρίου 1999)

Θέμα: Οργανόγραμμα τωνπηρεσιών της Επιτροπής

Θα μπορούσε άραγε η Επιτροπή να γνωστοποιήσει το νέο οργανόγραμμά της αναφέροντας, ειδικότερα, τα ονόματα, την ιθαγένεια και το φύλο των προϊσταμένων σε επίπεδο Γενικών-Διευθύνσεων, Υπηρεσιών και αυτόνομων Μονάδων;

Απάντηση του κ. Kinnock εξ ονόματος της Επιτροπής

(1 Δεκεμβρίου 1999)

Ο κατάλογος των στελεχών που εμφαίνονται στο οργανόγραμμα της Επιτροπής, με ένδειξη του βαθμού, του φύλου και της εθνικότητας, διαβιβάζεται κατευθείαν στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου.

Όσον αφορά το οργανόγραμμα της νέας Επιτροπής, το Αξιότιμο Μέλος του Κοινοβουλίου παραπέμπεται στην ηλεκτρονική έκδοση που διατίθεται στο Ίντερνετ.
ΓΡΑΠΤΗ ΕΡΩΤΗΣΗ E-2244/99

υποβολή: Christopher Huhne (ELDR) προς την Επιτροπή

(1 Δεκεμβρίου 1999)

Θέμα: Υπάλληλοι των κεντρικών τραπεζών των κρατών μελών

Θα μπορούσε άραγε να γνωστοποιηθεί ο αριθμός των ειδικευμένων οικονομολόγων (κατόχων πτυχίου οικονομικού πανεπιστημίου) οι οποίοι ασκούν καθήκοντα οικονομολόγου σε κάθε μία από τις εθνικές κεντρικές τράπεζες και την ΕΚΤ;

Απάντηση του κ. Solbes Mira εξ ονόματος της Επιτροπής

(20 Δεκεμβρίου 1999)

Το αντικείμενο της ερώτησης δεν είναι της αρμοδιότητας της Επιτροπής (η οποία δυστυχώς δε διαθέτει τη ζητούμενη πληροφορία).
ΓΡΑΠΤΗ ΕΡΩΤΗΣΗ E-1622/99

υποβολή: Antonio Tajani (PPE-DE) προς την Επιτροπή

(15 Σεπτεμβρίου 1999)

Θέμα: Διαδικασία για παράβαση σε βάρος του ιταλικού κράτους για την πώληση του Κεντρικού Σταθμού επεξεργασίας γάλακτος της Ρώμης

Θα μπορούσε άραγε η Επιτροπή να γνωστοποιήσει τα πορίσματα της έρευνας που διεξήχθη όσον αφορά τη διαδικασία για παράβαση που ασκήθηκε κατά του ιταλικού κράτους και του Δήμου της Ρώμης για την πώληση του κεντρικού σταθμού επεξεργασίας γάλακτος της Ρώμης;

Απάντηση του κ. Fischler εξ ονόματος της Επιτροπής

(8 Οκτωβρίου 1999)

Μετά από εξέταση των παρατηρήσεων των ιταλικών αρχών που διαβιβάστηκαν στο πλαίσιο της διαδικασίας η οποία προβλέπεται από το άρθρο 88, παράγραφος 2 (πρώην άρθρο 93) της συνθήκης ΕΚ, η Επιτροπή ζήτησε από τις ιταλικές αρχές συμπληρωματικά στοιχεία για τα μέτρα που έλαβε ο δήμος της Ρώμης.

Στο στάδιο αυτό, η Επιτροπή περιμένει τις εν λόγω συμπληρωματικές πληροφορίες. Μετά από ανάλυση του συνόλου των παρατηρήσεων, η Επιτροπή θα λάβει τελική απόφαση για τα εν λόγω μέτρα.